**Kulturális rendezvényszervező szakképesítés**

OKJ azonosító: 51 345 01

A tanfolyam felnőttképzési nyilvántartásba vételi száma:

E-000327/2014/A025

A Kulturális rendezvényszervező részszakképesítéssel rendelkező munkatárs **feladata** önkormányzati közművelődési intézmények, művelődési civil szervezetek, kulturális vállalkozások szakszerű és színvonalas működtetésében való közreműködés és kulturális szervezőmunka ellátása.

A képzés **célja** olyan szakemberek képzése, akik a kultúra, művelődés területén dolgozva képessé válnak a saját közösségük formális összejöveteleinek a szervezésére, ennek kapcsán magas fokú kommunikációs tevékenységre.

A képzés **célcsoportja** elsősorban a kultúra területén már dolgozó, rendezvények lebonyolításában már kisebb-nagyobb szerepet kapó személyek, de tágabb értelemben bárki, aki kulturális célú, nem feltétlen profitorientált rendezvényeket szeretne szervezni, rendezni.

A részszakképesítéssel rendelkező **képes**:

* művelődési szolgáltatások, rendezvények szervezésére,
* tartalmas szórakozási lehetőségeket biztosítására,
* amatőr művészeti és szabadidős körök, klubok, valamint tanfolyamok működésének szakszerű segítésére,
* a szervezet, intézmény szabályok szerinti működtetésére.

A képzés programba való bekapcsolódás **feltétele**: érettségi vizsga

**Tananyagegység**: *10656-12 Helyi társadalom- és kultúraismeret*

*Feladatprofil:*

* Felhasználja a település és a régió múltját, hagyományait, társadalmi és gazdasági helyzetét, természeti, kulturális, közösségi értékeit.
* Eligazodik a település személyes, közösségi és intézményes viszonyai között.
* Tisztában van a kultúra fogalmával, funkcióival, valamint az egész életen át tartó tanulás egyéni és társadalmi szerepével.
* Kezdeményezi, szervezi, illetve segíti művelődési folyamatok, programok megvalósulását.
* Helyi és térségi kapcsolatokat épít.
* Ápolja a testvér-települési kapcsolatokat Együttműködik a település civil szervezeteivel, intézményeivel és vállalkozóival.

*Szakmai ismeretek:*

* A helyi társadalom történelmi, környezeti, gazdasági meghatározottságai
* Az intézmény tevékenységének és környezetének elemzése
* A kulturális hagyományok, értékek mibenléte
* A hazai táji-történeti hagyományok szerepe
* Felnőttképzési alapismeretek
* Az igények és lehetőségek, képzési szükségletek megismerésének módja
* A vállalkozások, a civil szervezetek, a költségvetési intézmények sajátosságai
* A közösségi kapcsolatrendszer, az együttműködés és/vagy konfliktusok jellemzői

*A modul zárása:*minimum nettó 10 oldalas esettanulmány készítése a modul tematikájának bármely részéhez kapcsolódva.

**Tananyagegység**: *10657-12 Kulturális rendezvények szervezése*

*Feladatprofil:*

* Kulturális rendezvényeket tervez
* Közművelődési projekteket valósít meg
* Igényfelmérést készít
* Elkészíti a rendezvény költségtervét, segíti a forrásteremtést
* Biztosítja a rendezvény tartalmi, személyi és technikai feltételeit
* Lebonyolítási forgatókönyvet készít
* Az érintettek bevonásával lezárja a rendezvényhez tartozó feladatokat, beszámolókat, elszámolásokat készít, értékel
* A szervezet és a rendezvény protokollja szerint irattározási és adminisztratív feladatokat lát el
* Értékeli a rendezvényt és a rendezvényszervezés folyamatát

*Szakmai ismeretek:*

* A rendezvények típusai
* A projekt ciklus menedzsment alapjai
* A rendezvények személyi és tárgyi feltételei
* Az igényfelmérés módszerei
* Szervezők és közreműködők, koordináció
* Rendezvény költségvetési terve
* Rendezvény forgatókönyve
* Közönségkapcsolati feladatok
* Konfliktuskezelő technikák
* Munka-, egészség-, tűz- és vagyonvédelmi, közbiztonsági előírások
* A rendezvényszervezés jogi szabályozása, szerzői jogi alapismeretek, gyülekezési jog
* Értékelési technikák
* Ügyviteli feladatok, adminisztráció

*A modul zárása:* rendezvényi forgatókönyv elkészítése egy megadott rendezvényről.

***A teljes képzést lezáró komplex vizsga:***

1. Gyakorlati vizsgatevékenység

A vizsgafeladat megnevezése: Esettanulmány bemutatása

A vizsgafeladat ismertetése: Egy település közművelődési helyzetelemzéséről intézményi vagy civil szervezeti koncepciójáról a képzés során elkészített tíz oldalas esettanulmány ismertetése

A vizsgafeladat időtartama: 30 perc

A vizsgafeladat értékelési súlyaránya: 40 %

2. Szóbeli vizsgatevékenység

A vizsgafeladat megnevezése: Forgatókönyv bemutatása és megvitatása

A vizsgafeladat ismertetése: A vizsgát megelőzően elkészített helyi rendezvény forgatókönyvének bemutatása és a bizottság által megadott szempontok szerinti megvitatása

A vizsgafeladat időtartama: 30 perc (felkészülési 15 perc, válaszadási idő 15 perc)

A vizsgafeladat értékelési súlyaránya: 60 %

**A képzés ütemezése:** kb. 4 hónap időtartam, 2 napos konzultációk, a hét második felében.

**Szakmai gyakorlat beszámítható, ezzel a képzési óraszám és a képzési díj csökken!**

**A tanfolyam díja:** 70.000 forint, plusz 20.000 forint vizsgadíj (az összeg 2 részletben is befizethető).

**A tanfolyam indulása 2019 őszi szemeszter**

**Képzési helyszínek (külön csoportok):**

* Pécs
* Szekszárd

**BŐVEBB INFORMÁCIÓ ÉS JELENTKEZÉS:**

**dr. Vámosi Tamás**